
2. GAUS TEST SYSTEM GTS100A

2.1. KRATAK OPIS

GTS100A (GTS) je uređaj za merenje prelaznih otpora na polovima rastavljača, rastavnih sklopki i prekidača u transformatorskim stanicama. Uređaj je razvijen, i naročito je pogodan, za rad na terenu (ručni mod) kada se vrši remont transformatorskih stanica i kada su ove u potpunosti bez napajanja. Osim funkcije ispitivanja prelaznih otpora, uređaj se može koristiti i za terensko ispitivanje zaštitnih termičkih (bimetalnih) relea u transformatorskim stanicama kao i automatskih osigurača. Napajanje uređaja i regulacija ispitne struje vrši se iz istog starterskog olovnog akumulatora 12V=(Cn ( 55Ah). Zadavanje parametara rada (reprogramiranje pohranjenih programa) i obrada rezultata merenja, vrši se u komunikaciji sa računarom korišćenjem posebnog softvera (automatski mod). Opseg regulacije struje je od 0A do 100A=, pri ulaznom naponu od min. 10V= i izlaznom naponu od max. 5V= (pad napona na ispitnom mestu). GTS ima memoriju koja omogućava beleženje do 1000 testova na terenu (struja i napon u vremenu), raspolaže satom realnog vremena sa kalendarom i rezervnim baterijskim napajanjem i ima LCD displej za prikaz merenih veličina, statusa, upozorenja itd. Tumačenje i arhiviranje rezultata ispitivanja vrši se iščitavanjem memorijkog modula putem odgovarajućeg softvera za PC računar. 

2.2 UVOD

Prelazni otpor na polovima rastavljača, rastavnih sklopki i prekidača proračunava se na osnovu merenja veličine jednosmerne struje koja se uspostavlja kroz polove i pada napona između priključnih klema polova rasklopnih uređaja. Prema preporukama proizvođača rasklopne opreme ispitivanje se vrši jednosmernom strujom od 100A, a dozvoljene vrednosti prelaznih otpora su date u obliku dozvoljenih padova napona na priključnim klemama polova rasklopnih uređaja.

U Tabeli I su date dozvoljene vrednosti padova napona za malouljne srednjenaponske prekidače proizvodnje “Minel” (1(, [2].

Tabela I: Dozvoljene vrednosti pada napona prekidača

Nazivni napon prekidača

KV
Struja pri merenju

=
Nazivna struja prekidača

A
Dozvoljeni pad napona

mV + 25%

12;  17,5;  24

12;  17,5;  24

12;  17,5;  24

12;  17,5;  24

12;  17,5;  24

35

35

35


100A
500

630

800

1250

1600

630

800

1250/1600
14,0

10,0

7,0

4,2

3,5

9,0

7,0

4,3



Uređaj je izveden tako da za veoma kratko vreme (ispod sekunde) postiže zadatu vrednost struje i drži je konstantnom sve vreme merenja. Vreme merenja je promenljivo i može se prilagoditi potrebama. Rezultati merenja mogu se očitati direktno na ugrađenom LCD displeju ili se mogu snimiti i prikazati na računaru korišćenjem posebnog softvera. Izvor napajanja uređaja je olovni akumulator 12V=.

Zbog mogućnosti podešavanja parametara, uređaj može biti programiran i za ispitivanje termičkih (bimetalnih) relea na terenu zadavanjem struje i merenjem vremena prorade istih.

Ideja za razvoj ovog uređaja došla je iz prakse. Prilikom ispitivanja padova napona na rasklopnim uređajima za vreme remonta u transformatorskim stanicama x/0,4kV bilo je potrebno pored relativno glomazne opreme korišćene za merenje obezbediti i dodatni izvor  električne energije, najčešće dizel agregat, koji je bučan, problematičan za transport i održavanje.

Osnovni projektni zahtevi za uređaj koji bi poslužio za tu namenu bili su: pouzdan rad, male dimenzije, tačnost, jednostavno rukovanje i fleksibilnost u izboru parametara merenja. Princip rada uređaja razvijenog na osnovu ovih projektnih zahteva dat je u daljem tekstu.

2.3. OPIS UREĐAJA

U standardnom 19-inčnom aluminijumskom reku smeštena je kontrolna jedinica i odgovarajuća jedinica snage. Kontrolna jedinica je samostalni mikroprocesorski sistem za akviziciju podataka i preciznu kontrolu analognih merenih veličina. On, takođe, obavlja procesiranje pohranjenog test programa. Zbog zahteva da uređaj treba da ima mogućnost regulacije struje u celom radnom opsegu od 0A do 100A sa talasnošću manjom od 2%, i olakšavajuću okolnost da testovi sa velikom strujom (npr. 100A) ne treba da traju više od 60 sekundi, ostvarena je analogno-digitalna regulacija bipolarnim tranzistorima u linearnom režimu rada. Unutrašnju petlju regulacije čine analogna pojačavačka kola, dok se spoljnom, digitalnom, uz primenu 12-bitnog D/A konvertora mogu programski ostvariti razni algoritmi ispitivanja (rampe, pauze, skokovi...). Napajanje elektronike i displeja je zbog zahteva za zajedničkim napajanjem iz akumulatora urađeno DC-DC konvertorima sa galvanskim odvajanjem, otpornim na nagle (skokovite) promene ulaznog napona (napon akumulatora pri testu sa strujom od 100A). Ugrađen je i sistem zaštite za kontrolu minimalnog napona akumulatora pri kom se garantuje pouzdan rad uređaja i za kontrolu temperature energetskih tranzistora (pregrevanje). Alarm se zvučno dojavljuje, a tekući test se prekida. Hlađenje energetike je forsirano ventilatorom.

Na prednjoj ploči uređaja je smeštena komandna tastatura za ručni (terenski uslovi) režim rada, LCD displej za indikaciju regulisane struje i napona između mernih tačaka, konektor za serijsku komunikaciju sa računarom (RS232) kao i kontrolne merne tačke za spoljne instrumente (Slika 1). Na zadnjoj ploči uređaja je glavni prekidač, tu su kablovi za napajanje sa akumulatora, kablovi koji se vode ka ispitnom mestu kao i merni kablovi (merenje napona). U varijanti uređaja sa ugrađenim automatskim punjačem akumulatora tu su i mrežni priključak i kućište sa topljivim osiguračem. 

U ručnom modu rada (terenski rad) je moguće podesiti parametre ispitivanja (struju, maksimalno dozvoljeni pad napona na ispitnom mestu kao i dužinu testa), pokrenuti i zaustaviti test, memorisati rezultate testa, raditi njihov pregled preko LCD displeja itd. (Slika 2.). Mereni podaci sa terena se mogu naknadno (u centrali) snimiti i prikazati na računaru u okviru posebnog softvera. 

Automatski mod rada se obavlja preko centralnog PC računara korišćenjem odgovarajućeg softvera.

GTS100A ima sledeće karakteristike:

· Izbor struje testa od 0.5A do 100A sa korakom od 0.5A; 

mogućnost podešavanja maksimalno dozvoljenog pada napona na ispitnom mestu u toku testa u opsegu od 0mV do 200mV sa minimalnim korakom od 1mV;

· mogućnost podešavanja vremena pražnjenja od 0s do 200s sa minimalnim korakom od 1s za ispitne struje manje od 25A do 200s, a za ispitne struje preko 25A do 25s.

· digitalni ispis svih postavljenih veličina kao i prikaz struje, napona, vremena i ispražnjenog kapaciteta (Ah) u toku testa;

· test počinje pritiskom na start taster i traje dok se ne desi neki od sledećih događaja: 

1. istekne postavljeno vreme testa;





2. u toku testa se pritisne start taster;

3. pad napona na ispitnom mestu bude veći od dozvoljenog;

· ispis (zadržavanje) poslednjih izmerenih vrednosti struje, napona, vremena i kapaciteta nakon obavljenog testa sa mogućnošću resetovanja istih;

· mogućnost isčitavanja rezultata poslednjeg (kao i svih prethodno sačuvanih) testa u svakoj sekundi testa iz e2prom memorije uređaja putem LCD displeja i tastera;

· mogućnost rada na PC računaru u realnom vremenu uz GTS softver;

· ugrađen sat realnog vremena sa kalendarom i rezervnim baterijskim napajanjem (baterija od 950mAh, Varta, životni vek 10 godina);

· pohranjivanje u “flash” memoriji do 1000 testova u trajanju od 20sec sa jedno-sekundnom rezolucijom ili 2000 testova trajanja do 10 sec sa mogućnošću isčitavanja putem softvera; mogućnost rekonfiguracje uređaja putem softvera;

· forsirano kontrolisano vazdušno hlađenje, temperaturna zaštita i softverska kontrola učestanosti testova (odnos pauza-test);

· alarm ispražnjene baterije za napajanje;

· tačnost svih merenja je bolja od 2%, 10bitna A-D konverzija, diferencijalno merenje signala sa šenta i signala sa polnih izvoda testirane baterije; 10 merenja u 1 sec struje i napona sa računanjem kapaciteta;

· prikaz merenih veličina kao i tekstualnih poruka upozorenja, navigacije i slično na LCD displeju sa 2x16 karaktera i pozadinskim osvetljenjem;

· više od 10 menija za podešavanja

· komunikacija sa PC računarom RS232 serijskom vezom;

· kontrolni elementi: glavni prekidač i tasteri START(STOP(RESET(SELECT, SCROLL UP, SCROLL DOWN; 

· dimenzije:           19inča x 3HE x 330mm(ŠxVxD)

· masa:                   20kg;

· napajanje:            12VDC 100A, u varijanti sa automatskim punjačem dodatno 230V/50Hz 200W;

· nožasti osigurač 125A, u varijanti sa punjačem mrežni osigurač T3.15A/250V 20mm;

· temperatura ambijenta 5-40ºC.

3. TEHNIČKE KARAKTERISTIKE

Tabela II: Tehničke karakteristike uređaja za ispitivanje prelaznog otpora i zaštitnih relea u transformatorskim stanicama

Regulisana struja:
0A- 100A

Nominalni napon baterije za napajanje:
12V 55Ah min. Uulazno > 10V

Opseg izlaznog napona:
0-5V (napon na kontaktima rastavljača...)

Tačnost:
(2% zadate vrednosti

Minimalni korak:
500mA, 1mV, 0.1 sekund

Energetsko kolo:
Bipolarni NPN tranzistori

Kontrolabilne veličine:
Struja, napon, vreme, Ah

Kontrolni elementi:
Glavni prekidač,  tasteri START/STOP/RESET/SELECT, SCROLL UP i SCROLL DOWN

Indikacija:
LCD dislej 2x16 karaktera sa pozadinskim svetlom, led diode CHARGE ON, CHARGE FINISHED 

Veličine koje se mogu koristiti kao uslov za prekid izvršavanja programskog reda:
Vreme operacije (punjenje, pražnjenje*), dostignuta vrednost struje, napona, temperature, utrošeni Ah

Programabilne funkcije:
Punjenje, pražnjenje*, rampa (struja i napon kao linearne funkcije vremena), pauza, ciklusiranje (ponavljanje operacija), grananje pod uslovima, logičke operacije sa uslovima...

Prikaz merenih veličina:
U ručnom režimu na LCD displeju, a u automatskom režimu po želji u realnom vremenu na monitoru centralnog računara ili iz baze podataka

* U ovom uređaju hardverski nije implementirana funkcija pražnjenja

Slika 1. Uređaj za ispitivanje prelaznih otpora i zaštitnih relea u transformatorskim stanicama

Slika 2. Ispitivanje rastavljača

4. LCD Display

4.1. Glavni ekran

Primer uvećanog glavnog ekrana:

Prva tri karaktera u prvom redu LCD displeja predstavljaju stanje uredjaja i mogu biti:

DIS
-skraćeno od DISCHARGE. Označava da je test u toku,

FIN
-skraćeno od FINISH. Označava završenu operaciju,

PA
-skraćeno od PAUSE. Označava pauzirano stanje tokom nekog alarma,

RDY
-skraćeno od READY. Označava pripravno stanje posle reseta ili prilikom uključenja.


Sledećih 5 karaktera je rezervisano za prikaz realnog vremena. Prvi red LCD displeja završava se informacijom o naponu iymeđu mernih test tačaka. Drugi red počinje datumom (ukupno 11 karaktera za dan, mesec i godinu) 

Iza datuma je informacija o popunjenosti interne memorije. 

Alarmna stanja se prikazuju blinkanjem alarmne poruke preko glavnog ekrana.

4.2. Spisak poruka i alarma koje GTS100A može da prijavi u toku rada

Prikazuje se prilikom uključenja (Power On) glavnog prekidača ako je uređaj priključen na baterijsko napajanje

Prilikom uključenja uređaja vrši se provera da li je prethodno gašenje uređaja izazvano nasilnim isključenjem prekidača (Power Off) ili nestankom mrežnog napajanja u toku procesa punjenja. Ukoliko GTS prepozna ovu situaciju, nastavlja prethodni prekinuti test automatski. Test se nastavlja tačno tamo gde je prekinut sa istim parametrima (struja, napon, vreme, kapacitet…)

Ova poruka se prikazuje kada se test završi nakon isteka postavljenog vremena.

Ova poruka se prikazuje kada korisnik ručno zaustavi proces punjenja pritiskom na taster STOP.

Poruka u slučaju da se test zaustavi ako je pad napona na ispitnom mestu veći od postavljenog maksimalno dozvoljenog.

Ukoliko se prilikom pokretanja testa pojavi ova poruka to znači da je napon između test tačaka bez opterećenja nedozvoljeno velik.

Test se pauzira ako temperatura hladnjaka energetike pređe 75˚C. U ovom stanju nije moguće pokrenuti test, a ukoliko korisnik ne resetuje uređaj, pauzirani test će se nastaviti automatski kada temperatura hladnjaka padne ispod 50˚C.

Uređaj se nalazi na nedozvoljeno niskoj temperaturi i nije moguće pokrenuti test.

U slučaju ove poruke potrebno je isprazniti memoriju uređaja.

T
E
S
T
0
0
1
5

S
t
o
r
e
d


i
n

F
L
A
S
H

M
E
M
O
R
Y


Nakon završenog testa i pritiska na RESET taster, podaci iz testa se memorišu.

Nakon obavljenog testa uređaj ne dozvoljava sledeći test pre isteka odgovarajućeg vremena pauze koja se koristi da bi ventilatori ohladili energetiku.

5. UPUTSTVO ZA KORIŠĆENJE

5.1.Instalacija uređaja i testiranje

1. Priključiti uređaj na akumulator 12V Cn>55Ah vodeći računa o ispravnom polaritetu; polni izvodi akumulatora i priključne olovne kleme treba da su čiste i treba ostvariti kvalitetan kontakt.

2. Uključiti prekidač POWER sa zadnje strane uređaja.

3. Na LCD displeju će se pojaviti intro poruka koja će se zadržati oko 3 sekunde. Nakon toga na LCD displeju će se pokazati MAIN SCREEN i moguće je očitati trenutni napon imeđu mernih kablova, trenutno vreme i datum kao i stepen popunjenosti memorije.

4. Pritiskom na SCROLL UP taster ulazi se menije za podešavanje parametara testa (videti detaljan opis u poglavlju 6.). Potrebno je podesiti ispitnu struju, dužinu trajanja testa i dozvoljeni maksimalni pad napona na ispitnom mestu (kontaktu).

5. priključiti ispitne energetske kablove na odgovarajuće priključke rastavljača ili nekog drugog ispitnog mesta. Prikačiti merne kablove između tačaka između kojih se meri pad napona vodeći računa da se crveni merni kabel priključi sa strane ispitno mesta na kojoj je crveni energetski kabel, a crni merni kabel sa strane na kojoj je crni energetski kabel kako bi se dobila validna merenja (uskladiti polaritet jer GTS meri samo pozitivne padove napona). 

6. Pritiskom na taster START uređaj će prikazati vrednosti parametara testa i pitati da li da se test nastavi ili ne (zahteva potvrdu ispitnih parametara videti glavu 5.2.). Nakon potvrde, uređaj će obaviti test.

7. Na LCD displeju moguće je pratiti test (proteklo vreme, trenutnu struju, trenutni pad napona, ispražnjeni kapacitet Ah, kao i status procesa i eventualno nastala neregularna stanja usled pada kleme, pregrevanja itd.)

8. U bilo kom trenutku moguće je zaustaviti test pritiskom na taster STOP.

5.2. Pokretanje testa

Pritiskom na taster "START" GTS prikazuje trenutno postavljene parametre testa i traži njihovu potvrdu da bi se test obavio. 

Tasterom SCROLL UP bira se potvrda parametara YES (uslov za nastavak testa), dok se tasterom SCROLL DOWN bira No. Pritisak na taster SELECT u slučaju YES obaviće se test dok će se u slučaju NO vratiti na osnovni prikaz bez obavljenog testa.

Prikaz u toku testa

Nakon završenog testa i pritiska na RESET taster, podaci iz testa se memorišu uz odgovarajuće poruke iz glave 4.2.

6. PODEŠAVANJE UREĐAJA

Pritiskom na SCROLL UP taster u RDY (ready) stanju otvara se sledeći meni:

Pritiskom na SELECT ulazi se u meni za izbor maksimalno dozvoljenog pada napona na ispitnom mestu u toku testa.

SCROLL UP i SCROLL DOWN tasterima treba podesiti željenu vrednost u opsegu od 0-200mV.

Pritiskom na SELECT potvrđuje se izabrana vrednost i vraća na osnovni meni.

Nakon 2 pritiska na SCROLL UP taster u RDY (ready) stanju otvara se sledeći meni:

Pritiskom na SELECT ulazi se u meni za izbor željenog trajanja testa.

SCROLL UP i SCROLL DOWN tasterima treba podesiti željenu vrednost u opsegu od 0-200s.

Pritiskom na SELECT potvrđuje se izabrana vrednost i vraća na osnovni meni.

Nakon 3 pritiska na SCROLL UP taster u RDY (ready) stanju otvara se sledeći meni:

Pritiskom na SELECT ulazi se u meni za izbor željene struje testa.

SCROLL UP i SCROLL DOWN tasterima treba podesiti željenu vrednost u opsegu od 0-100A.

Pritiskom na SELECT potvrđuje se izabrana vrednost i vraća na osnovni meni.

Nakon 4 pritiska na SCROLL UP taster u RDY (ready) stanju otvara se sledeći meni:

Pritiskom na SELECT ulazi se u meni za pregled ranijih memorisanih testova.

T
0
0
0
5

1
0
s

1
0
0
.
0
A

1
5
1
2
0
6

2
3
:
0
1
S
u
c
c

Ovde se mogu dobiti informacije o rednom broju testa (ovde T0005), o parametrima testa (ovde 10s, 100A),

O datumu testa (ovde 15.12.2006.), o vremenu kada je test urađen (ovde 23:01) i o tome da li je test uspeo (kontakt dobar «Succ») ili nije (loš kontakt «Fail»). Kombinacijom tastera SCROLL UP, SCROLL DOWN i SELECT moguće je pregledati vrednosti struje i napona za svaki sekund željenog testa. Pri tome moguće su neke od sledećih poruka:

Nakon 5 pritisaka na SCROLL UP taster u RDY (ready) stanju otvara se sledeći meni:

Pritiskom na SELECT ulazi se u meni za neka podešenja uređaja.

Pritiskom na SELECT ulazi se u meni za podešavanje učestanosti zvučne signalizacije. 

SCROLL UP i SCROLL DOWN tasterima treba podesiti željenu vrednost.

Pritiskom na SELECT potvrđuje se izabrana vrednost i vraća na meni 5a.

Sledeći je meni za čišćenje memorije sa sledećim ekranima:

Sledeći je meni za podešavanje sata realnog vremena sa sledećim ekranima:

Sledeći je info meni sa sledećim informacijama:

Tasterom SCROLL DOWN se vraća na osnovni meni.

7. LEGENDA OZNAKA I POJMOVA

A-(Amper) jedinica za struju

V- (Volt) jedinica za napon

Capacity Ah – (Amperčas) jedinica za kapacitet baterije

Charge (CHR)– Punjenje

Discharge (DIS)- Pražnjenje

Ready (RDY)– Spreman za rad

Start – Početak rada

Stop – Završetak rada

Current – Struja

LCD Display – Ekran za ispis podataka

Voltage limit – Naponski nivo

Power failure – Prekid napajanja

Finish (FIN) – Završetak operacije

Pause (PA) – Pauzirano stanje 

Alarm Current – Vrednost struje koja izaziva trenutno prekidanje testa

Time Condition – Vremenski uslov koji završava test

7.1. Default vrednosti, rasponi

Naziv
Opseg
Default

Test current
0-100A
100A

Break Voltage
0-200mV
180mV

Test durration
0-200s
20s

Alarm Low Voltage
-
9.5V

Alarm High Voltage
-
18V

Temperature Alarm
-
Max 75C, min 5C

Alarm Current 
-
110A

8. PREVENTIVNE MERE

1. Molimo Vas da pročitate uputstvo i upozorenja pre upotrebe;

2. Da biste izbegli električni udar, isključite mrežni kabel iz mreže i test kablove sa baterije pre skidanja poklopca sa uređaja ili pre zamene osigurača;

3. Ne izlažite uređaj direktnoj sunčevoj svetlosti, visokoj temperaturi i visokoj relativnoj vlažnosti;

4. Uređaj mora biti uzemljen;

5. Ne priključujte uređaj na bateriju (baterije) čiji je napon manji od 10V ili veći od 18V.

6. Uvek vodite računa o korektnom polaritetu prilikom priključenja baterije. Crveni kabel na plus, crni na minus polni izvod baterije. 

7. Smestite uređaj tako da se omogući pravilno odvođenje disipirane toplote (ne prekrivati otvore za ventilaciju). Uređaj koristite samo u dobro ventiliranim prostorijama i prostorima. Gasovi oslobođeni tokom punjenja su eksplozivni. Ne pušite, izbegavajte vatru i varnice; 

8. Ne dozvolite intenzivno grejanje i «ključanje» baterije tokom punjenja;

9. Ne dozvolite deci da koriste uređaj;

10. Servis uređaja može vršiti samo stručno i kvalifikovano osoblje.

VAŽNO: Oštećenja uređaja nastala kao posledica povećane koncentracije sumporne kiseline ili vlage u vazduhu (prostoriji) ne podležu garanciji. Uređaje izdvojiti iz prostorije u kojoj se vrši punjenje i obezbediti dobru ventilaciju te prostorije.

9. GAUS CHARGER GC12V10A_S

Visoko-frekventni automatski punjač

Osnovne karakteristike:

1. Karakteristika punjenja U-I, punjač konstantnog napona sa strujnim limitom

2. Struja punjenja 0-10A

3. Napon punjenja 14.8V, 15.5V ili 16V, za sve tehnologije olovnih baterija

4. Automatski start sa led indikacijom 10-ak sekundi po priključenju i  prepoznavanju baterije (Ubatt>2V)
5. Automatski stop sa led indikacijom za Upunjenja>14.7V i Ipunjenja<1A 
6. Visoko frekventni potpuno kontrolisani  punjač

7. Zaštita u mrežnom i izlaznom delu, temperaturna zaštita, zaštita od kontra polariteta...

Opis

GC12V10A_S (GC_S) je uređaj za punjenje i održavanje olovnih starterskih akumulatora (nominalnih kapaciteta do 100Ah i svih tehnologija izrade) nominalnog napona 12V. Razvijen je kao posledica potrebe za malim, prenosnim, jednostavnim za rukovanje, pouzdanim i relativno jeftinim uređajem za servisiranje i održavanje starterskih baterija. GC_S je čoperski monofazni polumostni punjač konstantog napona sa strujnim ograničenjem. To znači da napon na izlazu, odnosno priključenoj bateriji, dostiže strujom koja ne prelazi struju limita, a po dostizanju postavljenog napona, naponski nivo se održava a struja pada kako se baterija dopunjuje.Veličina struje punjenja (strujno ograničenje) je interno podešena na 10A, a naponski limit na 14.8V (opcija 15.5V ili 16V u zavisnosti od namene punjača, odnosno tehnologije baterija). Punjenje je naponski i strujno kontrolisano  i implementirane su brojne mere zaštite.

Energetski deo punjača čine ulazni filter sa visoko kvalitetnim elektrolitskim kondenzatorima (Epcos-Siemens 105C), visoko-frekventni transformator (Siemens) i polumost sa energetskim tranzistorima (International Rectifier IR), ultra brze diode, zavojnica i impulsno širinski PWM modulator. Frekvencija rada je 30kHz.  

[image: image5.jpg]


Zahvaljujući naponskoj karakeristici punjenja, moguće je vršiti punjenje bez nadzora, jer nema prepunjavanja (preko noći ili vikenda). Takođe, ukoliko u toku punjenja dođe do ispada mrežnog napajanja, uređaj po njegovom povratku automatski nastavlja sa punjenjem sa parametrima koji su bili pre ispada mreže. Uređaj je smešten u plastificiranu čeličnu kutiju sa gumenim nožicama. Sa prednje strane uređaja se nalaze glavni prekidač, selektor napona punjenja, led diode za indikaciju automatskog starta i završetka punjenja. Sa zadnje strane uređaja su izvodi punjača, mrežni kabel, kućišta sa topljivim osiguračima u mrežnom i izlaznom delu kola.

Gaus Charger GC12V10A_S ima sledeće zaštite:

1. nema varnice pri stavljanju ili skidanju klema u punjenju;

2. kontrola minimalnog dozvoljenog napona priključene baterije (onemogućen start za Ubatt<2V-izmenljivo);

3. temperaturna zaštita na hladnjaku poluprovodničkih energetskih komponenti;

4. u slučaju ispada mrežnog napajanja, po njegovom ponovnom uspostavljanju automatski se nastavlja punjenje sa ranije postavljenim parametrima;

5. topljivi tromi osigurač 20mm od T3.15A u mrežnom kolu;

6. topljivi tromi nožasti osigurač 20mm od T16A u jednosmernom kolu;

7. soft start PWM modulatora;

8. soft start u punjenju ulaznih elektrolita;

9. zaštita punjača od kratkog spoja na izlaznim klemama; 

10. zaštita od pada kleme u toku punjenja (pauziran uređaj do povratka napona baterije);

11. zaštita od kontra polariteta sa onemogućenim startom.

Tehničke karakteristike
-tip naponskog pretvarača: monofazni polumostni visoko-frekventni pretvarač;

-napajanje 230V +/- 10%, 50Hz-60Hz 250W; izlazna snaga 175W;

-nominalna ulazna struja:
1A; maks. startna struja:
2.5A

-dužina priključnih kablova sa olovnim klemama: 1,5m, presek 4mm2

-radna temperatura: 5 do +40C

Struja punjenja
0-10A, Strujni limit interno podešen na 10A

Tip baterija
12V (2x6V); Cn od 33Ah do 100Ah (baterije sa 100Ah<Cn<240Ah se mogu puniti sa strujnim ograničenjem od 10A), Sb-Sb, Sb-Ca, Ca-Ca, AGM, Gel 

Raspon napona punjenja
2-17.5V (maksimalno na raspolaganju)

Izlazni napon
14.8V (opcija 15.5V, 16V) 

Kapacitet
Punjenje jedne ili dve 6V-ne baterije, odnosno jedne 12V-ne bat.

Ili 3 odnosno 6 ćelija spojenih redno

Tačnost
Bolja od 5%

Rezolucija
50mA i 20mV 

Talasnost struje
0,25A max

Talasnost izlaznog napona
<100mV

Energetika
MOSFET tranzistori, ultra brze diode 

Frekvencija rada
30kHz

Koeficijent korisnog dejstva
82%

Hlađenje
Disipacija u ambijent 

Kontrolne karakteristike
Punjač konstantnog napona sa strujnim limitom

Kontrolna varijabla
Struja, napon

Displeji
Led diode automatski start i stop (pokrenuto i završeno punjenje)

Kontrolni elementi
Glavni prekidač, naponski selektor, LED diode

Kućište
Čelična crvena plastificirana kutija RAL3000

Dimenzije (ŠxDxV)
210x210x80mm 

Masa
5kg

GC12V10A_AGM je urađen po standardima EU i usklađen sa:

· EN60335-1/194 (Safety of household and similar electrical appliances-Part 1: General requirements); SIST EN 60335-1, may 1998; JUS IEC 60335-1 1998. I

· EN60335-2-29 (Part 2: Particular requirements for battery chargers); JUS IEC 60335-2-29 2000. god.

Uputstvo za korišćenje

1. Priključiti mrežni utikač punjača u monofaznu mrežnu utičnicu. Uključiti prekidač 0/1 na prednjoj ploči

2. Izabrati napon punjenja (14.8V za AGM i GEL baterije, 15.5V za antimonske Sb i 16V za Ca-Ca baterije)

3. Priključiti izvode punjača na 12V-nu bateriju vodeći računa o ispravnom polaritetu (plus klema-smeđa na plus pol a minus klema-plava na minus pol baterije)

4. Ako je napon baterije veći od 2V nakon 10-ak sekundi će početi punjenje strujom od 10A i upaliće se odgovarajuća crvena LED dioda (CHARGE ON).

5. Ukoliko je baterija dobra, nakon određenog vremena koje zavisi od stepena ispražnjenosti i nominalnog kapaciteta Cn baterije (otprilike Cn/10 u satima), kada napon punjenja bude veći od 14.7V i struja punjenja padne ispod 1A, punjenje će se prekinuti i upaliće se zelena led dioda (CHARGE FINISHED).
6. Punjenje se može prekinuti gašenjem prekidača 0/1 u slučaju da se primeti neka nepravilnost u punjenju (veliko gasiranje, nemogućnost dostizanja zadatog napona i slično).

